71. ΑΠΟΦΑΣΙΣ ΥΠΟΥΡΓΟΥ   ΚΟΙΝΩΝΙΚΩΝ ΥΠΗΡΕΣΙΩΝ Αριθ. Δ1β/οίκ.79052  της 21 Δεκ. 1976/19 Ιαν. 1977  (ΦΕΚ Β΄ 24)  Περί μεταφοράς θέσεων εις Κλάδους και θέσεις ΑΡ εκ της μέχρι τούδε Α΄ Κατηγορίας προσωπικού Ιδρυμάτων Παιδικής Προστασίας.   72.ΑΠΟΦΑΣΙΣ ΥΠΟΥΡΓΩΝ ΣΥΝΤΟΝΙΣΜΟΥ,  ΠΡΟΕΔΡΙΑΣ ΤΗΣ ΚΥΒΕΡΝΗΣΕΩΣ ΚΑΙ  ΚΟΙΝΩΝΙΚΩΝ ΥΠΗΡΕΣΙΩΝ   Αριθ. Δ3β/176 της 8/8 Φεβρ. 1977 (ΦΕΚ Β΄ 83)  Περί συστάσεως, οργανώσεως και λειτουργίας «Διευθύνσεως Σχέσεων Ελλάδος μετά των Ευρωπαϊκών Κοινοτήτων» παρά τω Υπουργείω Κοινωνικών Υπηρεσιών.  Έχοντες υπ’ όψει: 1.Τας διατάξεις του Νόμ. 445/1976 «περί εκπροσωπήσεως της Ελλάδος εις τας Ευρωπαϊκάς Κοινότητας και οργανώσεως των Διοικητικών Υπηρεσιών εν όψει της εφαρμογής του Κοινοτικού Καθεστώτος». 2.Την ανάγκην αντιμετωπίσεως των υπηρεσιακών αναγκών, αι οποίαι δημιουργούνται εκ της ενάρξεως των διαπραγματεύσεων προσχωρήσεως της Ελλάδος εις τας Ευρωπαϊκάς Κοινότητας και της εφαρμογής του Κοινοτικού Καθεστώτος, αποφασίζομεν: Σύστασις Διευθύνσεως. Άρθρ.1.-Συνιστάται παρά τω Υπουργείω Κοινωνικών Υπηρεσιών Διεύθυνσις Σχέσεων της Ελλάδος μετά των Ευρωπαϊκών Κοινοτήτων, υπαγομένη απ’ ευθείας εις τον Υπουργόν. Αποστολή και αρμοδιότητες αυτής. Άρθρ.2.-Η συνιστωμένη Διεύθυνσις αποτελεί τον σύνδεσμον του Υπουργείου Κοινωνικών Υπηρεσιών και του Υπουργείου Συντονισμού, συνεργαζομένη μετά της Γενικής Διευθύνσεως Σχέσεων Ελλάδος και Ευρωπαϊκών Κοινοτήτων του Υπουργείου τούτου, δια την από κοινού αντιμετώπισιν των θεμάτων αρμοδιότητος του Υπουργείου Κοινωνικών Υπηρεσιών, των αναφερομένων εις τας σχέσεις της Ελλάδος μετά  Σελ. 36,594(α) Τεύχος 662-Σελ. 52 των Ευρωπαϊκών Κοινοτήτων και ασκεί εν συνεννοήσει μετά της ρηθείσης Γενικής Διευθύνσεως του Υπουργείου Συντονισμού τας εν παρ. 2 και 3 του άρθρ. 5 του Νόμ. 455/1976 προβλεπομένας αρμοδιότητας. Άρθρ.3.-1.Δια την άσκησιν των αρμοδιοτήτων της η συνιστωμένη Διεύθυνσις συνεργάζεται μετά των κατά περίπτωσιν αρμοδίων Υπηρεσιών του Υπουργείου Κοινωνικών Υπηρεσιών ως και των υπό τον έλεγχον και την εποπτείαν τούτου Οργανισμών και Ιδρυμάτων, και υποβοηθείται υπ’ αυτών. 2.Εν τη εννοία της κατά την προηγουμένην παράγραφον συνεργασίας και υποβοηθήσεως περιλαμβάνονται ιδία αι ακόλουθοι ενέργειαι των Υπηρεσιών του Υπουργείου Κοινωνικών Υπηρεσιών ως και των οργανισμών και Ιδρυμάτων της εποπτείας αυτού. α)Η από κοινού μετά της συνιστωμένης Διευθύνσεως μελέτη θεμάτων της αρμοδιότητός των δια την προπαρασκευήν και διεξαγωγήν των διαπραγματεύσεων ως και δια την εφαρμογήν των Συνθηκών και του Παραγώγου Κοινοτικού Δικαίου. β)Η συγκέντρωσις και διαβίβασις εις την ως άνω Διεύθυνσιν κατά λόγον της αρμοδιότητός των, του αναγκαίου υλικού δια την διεξαγωγήν των διαπραγματεύσεων και δια την προετοιμασίαν της εφαρμογής του Κοινοτικού καθεστώτος. γ)Η υποβολή προτάσεων και εισηγήσεων περί των επιδιωκτέων ρυθμίσεων κατά τας διαπραγματεύσεις επί αντικειμένων της αρμοδιότητός των. 3.Την Διεύθυνσιν απαρτίζουν τα κάτωθι Τμήματα: α)Τμήμα Ε2α Υγιεινής και Κοινωνικής Προνοίας, αρμόδιον δια τα θέματα των τομέων των οικείων Γενικών Διευθύνσεων. β)Τμήμα Ε2β Κοινωνικής Ασφαλείας, αρμόδιον δια τα θέματα του τομέως της οικείας Γενικής Διευθύνσεως.           35.Α.α.70-72 Υπουργείο Κοινωνικών Υπηρεσιών    Προσωπικόν. Άρθρ.4.-1.Της Διευθύνσεως προΐσταται υπάλληλος επί βαθμοίς 3ω-2ω του Κλάδου ΑΤ του Υπουργείου Κοινωνικών Υπηρεσιών, έχων αρίστην γνώσιν μιας τουλάχιστον εκ των γλωσσών Αγγλικής, Γαλλικής, Γερμανικής ή Ιταλικής και κατά προτίμησιν μεταπτυχιακόν πανεπιστημιακόν δίπλωμα επιστημών σχετικών με το αντικείμενον του Υπουργείου Κοινωνικών Υπηρεσιών. 2.Αι εκάστοτε ανάγκαι εις προσωπικόν της συνιστωμένης δια της παρούσης Διευθύνσεως καλύπτονται: α)Δια της δι’ αποφάσεως του εξ ημών Υπουργού Κοινωνικών Υπηρεσιών και εντός των ορίων των υφισταμένων οργανικών θέσεων του προσωπικού του Υπουργείου τούτου τοποθετήσεως εις αυτήν υπαλλήλων όλων των Κλάδων, κατά προτίμησιν εκ των εχόντων γνώσιν μιας τουλάχιστον εκ των γλωσσών Αγγλικής, Γαλλικής, Γερμανικής ή Ιταλικής. β)Δια αποσπάσεως, τοποθετήσεως ή διαθέσεως εις αυτήν προσωπικού κατ’ εφαρμογήν των διατάξεων της παρ. 4 του άρθρ. 6 και του άρθρ. 9 του Νόμ. 445/1976. Κατάργησις Υπηρεσίας Άρθρ.5.-Η δια της υπ’ αριθ. πρωτ. Ζ2/1371/1976 αποφάσεως του εξ ημών Υπουργού Κοινωνικών Υπηρεσιών, δημοσιευθείσα εις το υπ’ αριθ. 663 της 18 Μαΐου 1976 φύλλον της Εφημερίδος της Κυβερνήσεως τ.Β΄ συσταθείσα παρά τω Υπουργείω Κοινωνικών Υπηρεσιών Υπηρεσία Συνδέσεως μετά της Ε.Ο.Κ. καταργείται. Έναρξις ισχύος Άρθρ.6.-Η ισχύς της παρούσης άρχεται από της δημοσιεύσεως δια της Εφημερίδος της Κυβερνήσεως.   